El tècnic de València Basket, Rubén Burgos, va analitzar la derrota davant de Spar Citylift Girona. “Hem trobat al Girona que esperàvem. Ha sigut un inici molt encertat per part del rival. El sobreesforç d'algunes jugadores en la seua posició, l'hem acusat. És lògic tenint baixes com a Marina Lizarazu i Tamara Abalde, que ha tingut un problema en el tendó. Girona tenia clar el partit que havia de fer i l'encert els ha donat confiança en el seu plan” deia.
“Tenim que millorar com a equip perquè la gent s'assenta identificada, però no tinc res a atribuir a l'esforç de les jugadores” deia sobre la intensitat exhibida per les seues.
Al ser qüestionat sobre si ja s'ha superat l'Everest del calendari, el tècnic va assegurar que: “No hem de pensar que ara comença la nostra lliga. Hem plantejat cada partit per a guanyar-ho d'igual a igual. Per a competir al nostre cent per cent. No cal donar un tractament diferent”.
Sobre el joc exterior, el tècnic va valorar que “el equip ha de prendre decisions de tir, tenim molta gent que pot llançar des de l'exterior. Ho trobarem amb treball. No hem de preocupar-nos per quelcom puntual” aclaria.
Finalment, sobre la moral de les jugadores, afirmava que “si hem deixat el 100% en la pista, això ens ha de donar la moral. És treball de tots ara. Hem d'assentar-nos, la competició és llarga. No ens preocupa el calendari. És el que era” concloïa.